નવી દિલ્હી : પોતાનાં વિવાદિત નિવેદનોનાં કારણે ચર્ચામાં રહેતા ઉત્તર પ્રદેશનાં નગર વિકાસ મંત્રી આઝમ ખાને શનિવારે વડાપ્રધાન મોદીની પાકિસ્તાન યાત્રા મુદ્દે મોટો ઘટસ્ફોટ કર્યો હતો. આઝમે દાવો કર્યો કે મોદી પાકિસ્તાન યાત્રા દરમિયાન મોસ્ટ વોન્ટેડ આરોપી દાઉદ ઇબ્રાહિમ સાથે મુલાકાત કરી હતી. આઝમે કહ્યું કે બાદશાહ (મોદી) કહે તો હું પુરાવા માટે તસ્વીરો પણ આપી શકું છું. નવાઝ શરીફને ત્યાં તેમની માતા સાથે મોદીની મુલાકાત દરમિયાન સાથે અદાણી અને જિંદાલ પણ હતા. ગાઝીપુર જિલ્લાનાં કરંડા વિસ્તારનાં બગસરા ગામ ખાતે ઇન્ટર કોલેજનાં વાર્ષિક સમારંભમાં ભાગ લેવા માટે આવેલા આઝમે હેલિપેડ પર પત્રકારો સાથે વાતચીત કરી હતી.